## Búbos banka

A következő feladatban egy weboldalt kell készítenie a búbos banka rövid bemutatására a feladatleírás és a minta szerint. A feladat megoldása során a következő állományokat kell felhasználnia: upuepo\_01.png, upuepo\_02.png, forras.txt, tablaforras.txt, bubos.css. Ahol a feladat másként nem kéri, a formázási beállításokat a bubos.css stílusállományban végezze el!

1. Hozzon létre HTML oldalt bubosbanka.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Búbos banka” legyen!
3. A weboldal fejrészében helyezzen el hivatkozást a bubos.css stíluslapra!
4. Az oldal törzsébe másolja be az UTF-8 kódolású forras.txt állomány tartalmát!
5. Alakítsa ki a címet, alcímeket a minta szerint! A weboldal címe („*Búbos banka*”) 1-es szintű címsor, az alcímek („*Leírás és életmód*”, „*Élőhelye, költése*” és *„Adatok”*) pedig 2es szintű címsorok legyenek!
6. Alakítsa ki a szöveg bekezdéseit a minta szerint! A dokumentum végén a forrásoldal hivatkozásának címét is tartalmazó szöveget is helyezze egy bekezdésbe!
7. A „Leírás és életmód” alcím mellett helyezze el az upuepo\_01.png képet és formázza a stíluslap balkep azonosítójának felhasználásával! Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „Könyv-rajz” szöveg jelenjen meg!
8. Alakítson ki egy 10 soros, 2 oszlopos táblázatot a minta és a leírás szerint az „*Adatok*” alcím után! A táblázat vázát a tablaforras.txt állományban találja. Másolja ezt be a HTML állományába! A táblázat további beállításait és formázását a következőképpen végezze el!
   1. A táblázat végére szúrjon be 2 sort a minta szerint!
   2. Az 1., 5. és 8. sorban alkalmazzon vízszintesen cellaösszevonást!
   3. Mozgassa át a szövegeket az utolsó két sor celláiba a minta szerint! A sortörés elem felhasználásával a „*Rend*” és a „*Család*” soroknál a rendszertani elnevezések magyar és latin neveit törje külön sorba a minta szerint!
   4. Az összevont celláknál alkalmazza a fejsor osztálykijelölőt!
   5. Az összevont celláknál a megfelelő HTML tagnél elhelyezett style attribútum segítségével igazítsa középre a szöveget!
9. A táblázat mellé helyezze el az upuepo\_02.png képet és formázza a stíluslap jobbkep azonosítójának felhasználásával! Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „Éhes fiókák” szöveg jelenjen meg!
10. A táblázat alatti forrásmegjelölést tartalmazó bekezdésben lévő URL-re készítsen hivatkozást a minta alapján! A teljes bekezdésre alkalmazza a stíluslap forras osztálykijelölőjét!
11. A következő beállításokat, módosításokat a stíluslap megfelelő kijelölőinél végezze el!
    1. A weboldal háttérszíne #E7E7FF színkódú világoskék színű legyen!
    2. A dokumentumban a szövegszín #1D1D4E színkódú mélykék színű legyen!
    3. Minden kép körül 1 px vastagságú, folytonos #1D1D4E színkódú mélykék színű szegélyvonal legyen!
    4. A balkep azonosítójú elem szélessége 200 pixel legyen!
    5. A forras osztályba sorolt elemek szövege vízszintesen középre igazított legyen!

**MINTA:** (*A megoldás szövegének tagolása felbontástól függően eltérhet a képen láthatótól.*)

